เร่งอนุมัติพิโกไฟแนนซ์
คลังเดินหน้าอนุมัติพิโกไฟแนนซ์ 100 ราย หวังแก้หนี้นอกระบบตามนโยบายรัฐบาล
29 ก.ค. 2560

คลังเดินหน้าอนุมัติพิโกไฟแนนซ์ 100 ราย หวังแก้หนี้นอกระบบตามนโยบายรัฐบาลนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง เปิดเผยว่า ขณะนี้มีผู้ยื่นประกอบธุรกิจสินเชื่อ พิโกไฟแนนซ์แล้วกว่า 300 ราย และได้รับอนุญาตจากกระทรวงการคลังไปแล้วประมาณ 100 ราย ส่วนใหญ่ดำเนินการปล่อยกู้ให้กับผู้ที่ต้องการเงินกู้ในจังหวัดที่ขออนุญาตจัดตั้งแล้ว ส่วนใหญ่เป็นจังหวัดในภาคตะวันออกเฉียงเหนือ เช่น ร้อยเอ็ดมีผู้ยื่นขออนุญาตกว่า 20 ราย และได้รับอนุญาตแล้ว 10 รายนายกฤษฎา กล่าวว่า กระทรวงการคลังให้ความสำคัญแก้ไขหนี้นอกระบบอย่างบูรณาการทำตามนโยบายของรัฐบาล โดยที่ผ่านมาได้มีการเดินสายลงพื้นที่ต่างจังหวัด เพื่อติดตามการแก้ไขหนี้นอกระบบ ที่ผ่านมาได้มีการประสานกับเจ้าหน้าที่ตำรวจเพื่อปราบปรามเจ้าหนี้นอกระบบคิดดอกเบี้ยเกินกฎหมายเพื่อให้เข้ามาปล่อยหนี้ในระบบโดยขออนุญาตตั้งพิโกไฟแนนซ์นอกจากนี้ ในแต่ละจังหวัดยังมีคณะกรรมการไกล่เกลี่ยหนี้นอกระบบให้เข้ามาอยู่ในระบบ โดยการโอนหนี้มาเป็นลูกหนี้ของธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ซึ่งได้มีการตั้งหน่วยงานประจำเพื่อแก้ไขหนี้นอกระบบเป็นการเฉพาะ หรือไปขอกู้กับพิโกไฟแนนซ์ที่มีอัตราดอกเบี้ยถูกกว่ากู้หนี้นอกระบบก็ได้อย่างไรก็ตาม คลังอยู่ระหว่างตรวจสอบข้อมูลการลงทะเบียนผู้มีรายได้น้อย ที่แจ้งว่าเป็นหนี้นอกระบบอยู่ประมาณ 1.3 ล้านราย มูลหนี้กว่า 7 หมื่นล้านบาทว่า เป็นหนี้นอกระบบที่แท้จริงเท่าไร เพื่อที่จะเข้าไปช่วยเหลือหนี้นอกระบบกลุ่มนี้ให้เข้ามาอยู่ในระบบด้าน นายสมชัย สัจจพงษ์ ปลัดกระทรวงการคลัง กล่าวว่า คลังได้ประสานกับผู้ว่าราชการจังหวัด เพื่อดำเนินการแก้ไขหนี้นอกระบบให้ ไม่เหลืออยู่ในจังหวัดนั้นๆ ภายในสิ้นปีนี้